als_Latn dik_Latn sag_Latn
Aktivistët e Partisë Demokratike që morën pjesë në mitingun para kryeministrisë nuk janë helmuar me lëndë luftarake.
Sipas ABCNews, kjo është përgjigja e vetme dhe e shkurtër e Ministrisë së Mbrojtjes, e cila ka dorëzuar një shkresë zyrtare pranë Prokurorisë së Tiranës ku i njofton për rezultatet e hetimit të kryer nga ana e tyre.
Sipas kësaj shkrese, ku evidentohet matja e ajrit, marrja e disa mostrave nga objekte të ndryshme në bulevard e deri te këqyrja e pemëve për rreth kryeministrisë, laboratori i Forcave të Armatosura thotë se nuk është konstatuar lëndë luftarake.
Por për hetuesit, kjo përgjigje ka ngritur disa pyetje të tjera, të cilat Ministria e Mbrojtjes nuk i ka sqaruar.
Sipas akuzës, thuhet se Ushtria nuk ka sqaruar se cili ka qenë shkaku i reaksionit tek qytetarët, a është përdorur ndonjë lëndë tjetër helmuese apo kimikat i ndryshëm veç atyre luftarake, nëse po, çfarë është, e shumë pyetje të tjera, që hetuesit nuk kanë marrë një përgjigjie.
Nga ana tjetër, ABCNews ka mësuar se prokuroria me anë të letër-porosisë u ka kërkuar autoriteve gjermane kryerjen e një sërë analizash për disa pacientë të shtruar në Qendrën Spitalore Universitare “Nënë Tereza”, ku edhe kanë marrë mjekimet e duhura, pasi Mjekësia Ligjore shqiptare është shprehur se nuk ka mundësi njerëzore dhe as teknologjike për kryerjen e ekspertimeve të ndryshme për të parë se cili ka qenë shkaku i reaksionit te qytetarët që morën pjesë në mitingun e PD-së para Kryeministrisë.
Edhe opozita ka kërkuar që organet ligjzbatuese sa më shpejt të nxjerrin përgjegjësit për helmimin e rreth 200 personave që kërkuan ndihmë në ambientet spitalore.
Ndërkohë prokuroria ka sekuestruar dy prozhektorë të kompanisë private që merrej me organizimin e eventeve, për t’i nënshtruar ekzaminimit nëse llampat e këtyre prozhektorëve mund të shkaktojnë irritimin e lëkurës, skuqjen e syve apo edhe dhimbjet e kokës.
Por mësohet se laboratori i policisë shkencore ende nuk ka kthyer një përgjigjie për prokurorin në lidhje me ekzaminimet e kryera.
Për helmimin e rreth 200 aktivistevë të PD-së ka nisur hetimet nga policia dhe prokuroria e Tiranës për akuzën e “pengimit të subjekteve zgjedhore”, parashikuar në nenin 325 të Kodit Penal.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn